এই রাজবংশের আমলের ইতিহাস জানার জন্য আমাদের হাতে আগের আমলগুলির তুলনায় তুলনামূলকভাবে অনেক বেশি লিখিত উপাদান রয়েছে। এর মধ্যে রয়েছে রাজকীয় নয় এমন অনেক সমাধি থেকেও প্রাপ্ত খোদিত লিপি। খুব স্বাভাবিকভাবেই এইসব অরাজকীয় সমাধির প্রাচূর্য্য এক নতুন ক্ষমতাধর অভিজাত শ্রেণির উত্থানের ইঙ্গিত বহন করে। এইসব লিপিগুলি থেকে আমরা অনেকসময়ই সংশ্লিষ্ট ব্যক্তির জীবন ও সমসাময়িক নানা ঘটনা সম্পর্কে বহু তথ্য জানতে পারি। যেমন, ফারাও প্রথম পেপিকে হত্যা করার একটি ব্যর্থ ষড়যন্ত্রের খবর এইধরনের লিপি থেকেই আমাদের গোচরে আসে। তরুণ ফারাও দ্বিতীয় পেপির একটি চিঠিও আমাদের হাতে আসে, যাতে তাঁর নুবিয়া অভিযানের সম্পর্কে তথ্য পাওয়া যায়।

নৃপতিবৃন্দ
লিখিত উপাদানের তুলনামূলক প্রাচূর্য
অবসান
প্রশাসন